钦定古今图书集成/理学汇编/文学典/第004卷 > 陈善扪虱新话 > 《王勃滕王阁序文有本祖》
## 钦定古今图书集成/理学汇编/文学典/第004卷 > 陈善扪虱新话 > 《王勃滕王阁序文有本祖》

王勃《滕王阁序》“落霞与孤鹜齐飞，秋水共长天一色”
之语，当时无贤愚皆以为警绝。然予观庾信《马射赋》
已云：“落花与芝盖齐飞，杨柳共青旗一色。”则知王勃
之语已有来处。然其句调雄杰，比旧为胜。及观欧公
《集古录》《隋德州长寿寺舍利碑》亦云：“浮云共岭松张
盖，明月与岩桂分丛。”则又浅陋，与初造语者相去甚
远。